## La Vicepresidència Segona i Conselleria de Serveis Socials, Igualtat i Habitatge rep el Premi Implica’t 2023 per la seua labor i compromís en favor de les persones amb discapacitat

*** El secretari autonòmic de Família i Serveis Socials, Ignacio Grande, ha rebut este reconeixement, en un acte que s'ha celebrat amb motiu del Dia Mundial de les Persones amb Discapacitat**

La Vicepresidència Segona i Conselleria de Serveis Socials, Igualtat i Habitatge ha sigut guardonada amb el Premi Implica’t 2023, impulsat per l’Ajuntament de València, per la seua labor i compromís en favor de les persones amb discapacitat.

El secretari autonòmic de Família i Serveis Socials, Ignacio Grande, ha rebut este reconeixement, en un acte que s’ha celebrat este divendres amb motiu del Dia Mundial de les Persones amb Discapacitat, que es commemora el diumenge 3 de desembre, i al qual assistit també l’alcaldessa de València, M. José Catalá.

En concret, la Vicepresidència Segona i Conselleria de Serveis Socials, Igualtat i Habitatge ha sigut premiada pel seu esforç en la promoció de la contractació laboral de persones amb discapacitat i el seu treball en la defensa de la igualtat de les oportunitats i la inclusió social.

Ignacio Grande ha dedicat unes paraules d’agraïment a totes les persones implicades en l’organització i l’impuls a estos premis, i ha destacat la labor del Departament de Serveis Socials i de tota la Conselleria per fer possible que les persones amb discapacitat aconseguisquen una integració laboral plena amb igualtat d’oportunitats.

Fecha: 01/12/2023